คือเราเป็นตกขาวสีเขียว ไม่มีกลิ่น ไม่คัน (อาจจะมีคันบ้างแต่น้อย) ไม่มีอาการใดๆ แบบนี้ต้องไปหารึเปล่า แล้วมีวิธีรักษาให้หายเองมั้ยคะ
สวัสดีค่ะ หากตกขาวไม่ได้มีปริมาณมากผิดปกติ และไม่มีกลิ่นเหม็นผิดปกติ ไม่มีอาการคันมาก ไม่มีแสบช่องคลอด ไม่มีปวดท้องน้อย ไม่มีอาการเจ็บขณะมีเพศสัมพันธ์ ตกขาวดังกล่าวก็ถือว่าเป็นตกขาวที่ปกติได้ ตกขาวที่ปล่อยให้แห้ง อาจมีสีออกเหลืองหรือเขียวเล็กน้อยได้ดังนั้น อาจสังเกตอาการไปก่อนได้ค่ะ หากตกขาวมีปริมาณที่มากขึ้นผิดปกติ มีกลิ่นเหม็นคล้ายคาวปลา หรือมีอาการคันช่องคลอดมาก มีแสบช่องคลอดหรืออวัยวะเพศภายนอก มีปวดท้องน้อย เจ็บขณะมีเพศสัมพันธ์ จะถือว่าเป็นตกขาวที่ผิดปกติ โดยอาจเกิดได้จากหลายสาเหตุ เช่น มีการอักเสบของช่องคลอดจากเชื้อแบคทีเรีย (bacterial vaginosis), ติดเชื้อราในช่องคลอด ติดโรคติดต่อทางเพศสัมพันธ์ เช่น เชื้อปรสิต หนองใน เป็นต้น ซึ่งหกามีอาการเหล่านี้ ควรไปพบแพทย์เพื่อรับยารักษาที่ตรงกับโรคค่ะ